Лермонтовна евзара нохчийн уггар тоьллачу къонахчун Таймин Бийболатан истори а. Хаьара и А. С. Пушкинан доттаг1 хиллий, цо иза Турцера Кавказехула Россех схьавалийний а, цхьа а зен-зулам ца хуьлуьйтуш. Лаа дацара поэт нохчийн обаргаша а х1умма зен ца деш вуьтуш хилар. Эвтархойн Ахьмад оьрсийн зуда йолуш вара. Г1излара г1алара хьоладен Меньшиковн йо1 Светлана яра иза. Нохчийн къонахаша Г1изларха аьлла ц1е тиллинера цунна. Таркхойн Шовхал Сулейман вара и шен к1антана ялон лууш. Амма йо1а Эвтархойн Ахьмад хаьржира. Цундела массо а Кавказера оьрсий а Ахьмадан стунцахо лорура нохчаша.